– De ligner nærmest på gardister, mener tipseren som har avfotografert fenomenet og sendt bildene til Halden Arbeiderblad.

Medeier i Hansen og Jensen, Benny Hansen, innrømmer at han har fått en del henvendelser om sine ansattes parkeringsferdigheter.

– Ja. Det er mange som pleier å flese med meg og spør om jeg går ut å kontrollerer med en linjal. Men det gjør jeg ikke. Det er gutta sjøl som parkerer sånn, sier Hansen med en liten latter.

Han forklarer:

– Det er rett og slett til å få plass til flest mulig biler. Vi har 17 vogntog totalt og da kan det bli trangt om plassen.